Document ID: /roh_data/filtered/swiss_laws_in_ROHinterleaved.jsonl.gz/38163

This text was translated from EN into Rumantsch Grischun.

Article 39 paragraphs 2–6 does not apply to a change in the fund management company of a Limited Qualified Investor Fund (L-QIF) in the legal form of a contractual investment fund. In order to be effective, the transfer agreement must be done in writing or in another form demonstrable by text, and must be approved in advance by the custodian bank.  The previous fund management company shall give notice of the proposed transfer in the publication media and indicate when the change will take place. Publication in accordance with paragraph 3 may be waived if all investors are informed of the transfer and the date of completion of the change in writing or in another form that demonstrable by text. The change of fund management company may be completed at the earliest: a. in the case of a contractual investment fund with the option of redemption at any time: 30 days after notice in accordance with paragraph 3 or the information in accordance with paragraph 4 is given; b. in the case of a contractual investment fund without the option of redemption at any time: on the day after the day on which the units may be redeemed in accordance with the contractual or regulatory redemption periods and deadlines if the fund contract were to be terminated on the 30th day after notice in accordance with paragraph 3 or the information in accordance with paragraph 4 is given. If the contractual or regulatory notice period lasts longer than 30 days, execution may take place earlier than required by paragraph 5 if all investors agree in writing or in another form demonstrable by text, but no earlier than 30 days after notice in accordance with paragraph 3 or the information in accordance with paragraph 4 is given. Inserted by Annex No 5 of the FA of 17 Dec. 2021, in force since 1 March 2024  (AS 2024 53; BBl 2020 6885).

L’artitgel 39 alineas 2–6 n’è betg applitgabel per la midada da la direcziun d’in Limited Qualified Investor Fund (L-QIF) en la furma giuridica d’in fond d’investiziun contractual. Il contract da transferiment è mo valaivel, sch’el vegn concludì en scrit u en in’autra furma che permetta ina cumprova tras text e sch’el è vegnì approvà ordavant da la banca da deposit.  La direcziun vertenta dal fond communitgescha il transferiment planisà en ils organs da publicaziun ed inditgescha, cura che la midada vegn exequida. D’ina publicaziun tenor l’alinea 3 poi vegnir desistì, sche tut ils investiders vegnan infurmads – en scrit u en in’autra furma che permetta ina cumprova tras text – davart il transferiment e davart il mument da l’execuziun da la midada. La midada da la direcziun dal fond dastga vegnir exequida il pli baud: a. en cas d’in fond d’investiziun contractual, nua ch’ina restituziun è pussaivla da tut temp: 30 dis suenter la publicaziun tenor l’alinea 3 u suenter l’infurmaziun tenor l’alinea 4; b. en cas d’in fond d’investiziun contractual, nua ch’ina restituziun n’è betg pussaivla da tut temp: il di suenter il di che las cumparts pon vegnir restituidas resguardond ils termins da restituziun e las datas contractualas u reglamentaricas, sch’il contract dal fond vegniss disditg il 30. di suenter la publicaziun tenor l’alinea 3 u suenter l’infurmaziun tenor l’alinea 4. Sch’il termin da disditga contractual u reglamentaric è pli lung che 30 dis, dastga la midada vegnir exequida pli baud che tenor l’alinea 5, sche tut ils investiders dattan lur consentiment en scrit u en in’autra furma che permetta ina cumprova tras text, il pli baud dentant 30 dis suenter la publicaziun tenor l’alinea 3 u suenter l’infurmaziun tenor l’alinea 4. Integrà tras la cifra 5 da l’agiunta da la LF dals 17 da dec. 2021, en vigur dapi il 1. da mars 2024 (AS 2024 53; BBl 2020 6885).